Period: Ur III
Genre: Legal
Transliteration:
<SURFACE>
3(diš) udu nig₂-sa₁₀-bi 1(diš) 1/2(diš) 1(u) 5(diš) še ku₃-babbar
bu-ga-num₂ dam-gar₃
dingir-e₂ u₃ i-di₃-lum-ra in-ne-ši-sa₁₀
na-ah-šu-bala gab₂-gi-bi-im
udu-bi udu zuh-a ba-an-ku₄
bu-ga-num₂ u₃ na-ah-šu-bala
ni₂-zu ba-an-ku₄-re-eš₂
7(diš) gin₂ ku₃-babbar ziz₂-da udu-še₃ ba-la₂
1(diš) 1/2(diš) gin₂ 1(u) 5(diš) še ku₃-babbar
<SURFACE>
nig₂-sa₁₀ udu-še₃ ba-la₂
dingir-e₂ u₃ i-di₃-lum su-su-de₃
na-ah-šu-bala-ra ba-an-ši-ku₄-re-eš₂
mu lugal-bi in-pa₃-de₃-eš₂
1(diš) nanna-lu₅-la šabra
1(diš) a-ri-a kurušda
1(diš) {d}utu-an-dul₃ dam-gar₃
1(diš) lu₂-giri₁₇-zal lunga
1(diš) lu₂-kal-la ku₃-dim₂
1(diš) da-an-zi-bu ar₃-ar₃
lu₂-inim-ma-bi-me-eš₂
iti še-sag₁₁-ku₅
mu {d}amar{d}suen lugal
<SURFACE>
3(diš) udu nig₂-sa₁₀-bi 1(diš) 1/2(diš) 1(u) 5(diš) še ku₃-babbar
bu-ga-num₂ dam-gar₃ dingir-e₂ u₃ i-di₃-lum-ra in-ne-ši-sa₁₀
<BLANK_SPACE>
na-ah-šu-bala gab₂-gi-bi-im
udu-bi udu zuh-a ba-an-ku₄
bu-ga-num₂ u₃ na-ah-šu-bala
ni₂-zu ba-an-ku₄-re-eš₂
7(diš) gin₂ ku₃-babbar ziz₂-da udu-še₃ ba-la₂
1(diš) 1/2(diš) gin₂ 1(u) 5(diš) še nig₂-sa₁₀ udu-še₃ ba-la₂
<BLANK_SPACE>
dingir-e₂ u₃ i-di₃-lum su-su-de₃
na-ah-šu-bala-ra ba-an-ši-ku₄-re-eš₂
<SURFACE>
mu lugal-bi in-pa₃-de₃-eš₂
<BLANK_SPACE>
1(diš) nanna-lu₅-la šabra
1(diš) a-ri-a kurušda
1(diš) {d}utu-an-dul₃ dam-gar₃
1(diš) lu₂-giri₁₇-zal lunga
1(diš) lu₂-kal-la ku₃-dim₂
1(diš) da-an-zi-bu ar₃-ar₃
<BLANK_SPACE>
lu₂-inim-ma-bi-me-eš₂
iti še-sag₁₁-ku₅
mu {d}amar{d}suen lugal
<SURFACE>
dingir-e₂
dumu kur-bi-la-ak
<SURFACE>
i-di₃-lum
dumu lu-lu

Cuneiform:
<SURFACE>
𒐈𒇻𒃻𒉚𒁉𒁹𒈦𒌋𒐊𒊺𒆬𒌓
𒁍𒂵𒈝𒁮𒃼
𒀭𒂍𒅇𒄿𒋾𒈝𒊏𒅔𒉈𒅆𒉚
𒈾𒄴𒋗𒁄𒆏𒄀𒁉𒅎
𒇻𒁉𒇻𒅗𒀀𒁀𒀭𒆭
𒁍𒂵𒈝𒅇𒈾𒄴𒋗𒁄
𒉎𒍪𒁀𒀭𒆭𒊑𒂠
𒐌𒂆𒆬𒌓𒍩𒁕𒇻𒂠𒁀𒇲
𒁹𒈦𒂆𒌋𒐊𒊺𒆬𒌓
<SURFACE>
𒃻𒉚𒇻𒂠𒁀𒇲
𒀭𒂍𒅇𒄿𒋾𒈝𒋢𒋢𒉈
𒈾𒄴𒋗𒁄𒊏𒁀𒀭𒅆𒆭𒊑𒂠
𒈬𒈗𒁉𒅔𒅆𒊒𒉈𒂠
𒁹𒋀𒆠𒈜𒆷𒉺𒀠
𒁹𒀀𒊑𒀀𒆯
𒁹𒀭𒌓𒀭𒊨𒁮𒃼
𒁹𒇽𒅗𒉌𒋆
𒁹𒇽𒆗𒆷𒆬𒁶
𒁹𒁕𒀭𒍣𒁍𒄯𒄯
𒇽𒅗𒈠𒁉𒈨𒂠
𒌗𒊺𒆥𒋻
𒈬𒀭𒀫𒀭𒂗𒍪𒈗
<SURFACE>
𒐈𒇻𒃻𒉚𒁉𒁹𒈦𒌋𒐊𒊺𒆬𒌓
𒁍𒂵𒈝𒁮𒃼𒀭𒂍𒅇𒄿𒋾𒈝𒊏𒅔𒉈𒅆𒉚
<BLANK_SPACE>
𒈾𒄴𒋗𒁄𒆏𒄀𒁉𒅎
𒇻𒁉𒇻𒅗𒀀𒁀𒀭𒆭
𒁍𒂵𒈝𒅇𒈾𒄴𒋗𒁄
𒉎𒍪𒁀𒀭𒆭𒊑𒂠
𒐌𒂆𒆬𒌓𒍩𒁕𒇻𒂠𒁀𒇲
𒁹𒈦𒂆𒌋𒐊𒊺𒃻𒉚𒇻𒂠𒁀𒇲
<BLANK_SPACE>
𒀭𒂍𒅇𒄿𒋾𒈝𒋢𒋢𒉈
𒈾𒄴𒋗𒁄𒊏𒁀𒀭𒅆𒆭𒊑𒂠
<SURFACE>
𒈬𒈗𒁉𒅔𒅆𒊒𒉈𒂠
<BLANK_SPACE>
𒁹𒋀𒆠𒈜𒆷𒉺𒀠
𒁹𒀀𒊑𒀀𒆯
𒁹𒀭𒌓𒀭𒊨𒁮𒃼
𒁹𒇽𒅗𒉌𒋆
𒁹𒇽𒆗𒆷𒆬𒁶
𒁹𒁕𒀭𒍣𒁍𒄯𒄯
<BLANK_SPACE>
𒇽𒅗𒈠𒁉𒈨𒂠
𒌗𒊺𒆥𒋻
𒈬𒀭𒀫𒀭𒂗𒍪𒈗
<SURFACE>
𒀭𒂍
𒌉𒆳𒁉𒆷𒀝
<SURFACE>
𒄿𒋾𒈝
𒌉𒇻𒇻